Here is a page extracted from Wikipedia that may contain CSS, HTML, and a lot of unformatted text.

Title: هيراكليتوس
Content: هيراكليتوس او هرقليطس (باليونانى :Ηράκλειτος ό Εφέσιος) (بالانجليزى : Heraclitus) كان فيلسوف يوناني، من فلاسفه قبل سوقراط بيعتبر من اغمض فيلسوف فى التاريخ. اتولد فى مدينة أفسس فى اسيا الصغرى ( تركيا دلوقتى) و كان من العيله الحاكمه هناك.

الفيلسوف الغامض 

اتشهرت فلسفة هيراكليتوس بالغموض و اتسمى "الفيلسوف الغامض" و اتعرف الاسم دا فى عصور اليونانيه والرومانيه و لحد دلوقتى. ودا عشان دايما بيقول كلام مجازى و فيه رموز و صعب تعرف هو قصده ايه بالضبط. سماه تيمون الفليوسى " صاحب الألغاز.

فلسفته و مبادئه 

كان اول من قال باللوجوس

قال كمان ان الانسجام هو دايما نتيجه المتقابلات وعشان كدا الحقيقه الاساسيه فى العالم الطبيعى هى الكفاخ و ان كل شىء فى حركة مستمرة وتغير. كان لهيراتكليتوس مبدأ اول بينقسم لتلات اجزاء وهما

 ان كل حاجة معموله من متقابلات و عشان كدا خاضع للتوتر الداخلى
 المتقابلات دى فى حالة هوية مع بعض, يعنى انهما واحدا فى الاساس
 الحرب هى القوة المهيمنه و الخلاقه و الحالة السليمة

المبدأ التانى : "ان كل شيء فى سيلان دائم: παυτα ρξι <payta rxi> و عبر عنه " انك متقدرش تنزل نفس النهر مرتين" بعدا كدا ضاف ليه فلوطرخس و هوا بيحاول يشرح المبدا التانى" عشان فيه ميه جديده بتتدفق فيه ديما".

المبدأ التالت: شرحه بقوله "ان نظام العالم واحد للكل , محدش عمله لا واحد من الألهه ولا من الناس , بس هو دايما موجود وحيفضل موجود على طول, العالم نار حية دائمة البقاء , اتولعت مقاييس و حتطفى بمقاييس" و شرح بعد كدا الائرسى الكلام دا بقوله " ان الكون اتخلق من نار وحينتهى من جديد من نار فى عصور ورا بعد على التبادل لحد الاخر.".

مصادر 

فلاسفه
فلاسفه يونانيين قدام
فلاسفه قبل سوقراط